cyanic-selkie/wikianc huggingface dataset:
Globālā pozicionēšanas sistēma
Traucējumi, traucēšana un maldināšana
Traucējumi ir nejauši uztvērēja darbības pārtraukumi, ko izraisa elektromagnētiskais starojums no citiem avotiem. Tie var novest pie pilnīga atrašanās vietas pozīcijas zuduma. Uztvertie GPS signāli ir ļoti vāji. Tas ir tādēļ, ka uz pavadoņa ir dārgi saražot enerģiju lielas jaudas raidītājam. Pārraidāmajiem signāliem ir tikai tik daudz jaudas, lai sistēma būtu efektīva. Tomēr šis apstāklis padara signālus neaizsargātus pret salīdzinoši mazas jaudas traucējumiem, kuri var padarīt neiespējamu pienācīgu signālu uztveršanu. Lai arī traucējumi nav bieži sastopama parādība, tie var būt izplatīti atsevišķos rajonos, īpaši televīzijas vai citu lielas jaudas raidītāju tuvumā. Citi potenciāli traucējumu avoti ir karakuģu radari un sakaru iekārtas vai arī bojāts elektroniskais aprīkojums. Jaunāki GPS uztvērēji ir spējīgi apmierinoši strādāt pie vidēja traucējumu līmeņa, bet vecāki uztvērēji var tikt padarīti pilnībā nederīgi.
Antropocentrisms
Dabaszinātnes
Cilvēku sugas pārākums pār citām tradicionāli ticis pamatots ar dažādiem dabaszinātnes argumentiem. Atsevišķi autori norāda, ka pēdējos gadu desmitos, kad ir būtiski mainījušies dabaszinātņu priekšstati par dzīvniekiem (piemēram, kognitīvās etoloģijas pētījumu rezultātā), ir radusies pastiprināta nepieciešamība pārskatīt līdzšinējos antropocentriskos uzskatus. Piemēram, Gellapa tests deva iespēju secināt, ka atsevišķu sugu dzīvnieki spēj atpazīt sevi spogulī tāpat kā cilvēki, tātad šo sugu gadījumā var runāt par sava veida pašapziņu.
Plutons (pundurplanēta)
Atklāšana
Pati doma par to, ka varētu eksistēt vēl kāda planēta, radās atklājot novirzes Neptūna un Urāna orbītās, kurus varēja izskaidrot tikai ar attālu masīvu planētu. Ar planētas meklēšanu aktīvi nodarbojās Persivals Louels (Percival Lowell), kurš nodibināja Louela observatoriju. Meklējumi bija bez rezultātiem un tika apstādināti pēc Louela nāves 1916. gadā. Vēlāk izrādījās, ka fotouzņēmumos vajadzēja būt Plutonam, taču tas tika norakstīts kā fotodefekts. Meklējumus atsāka 1929. gadā un uz tiem norīkoja jaunu astronomu Klaidu Tombo. Apmēram pēc gada, 1930. gada 18. februārī, Tombo atklāja jaunu planētu, kura izskatījās kā 15. lieluma zvaigzne. Planētu atklāja, salīdzinot fotouzņēmumus no 23. līdz 29. janvārim. Par atklājumu Tambo paziņoja Hārvarda Koledžas observatorijai 1930. gada 13. martā.
Fizikālās īpašības
1990. gadu vidū Habla kosmiskais teleskops ieguva pirmos Plutona virsmas uzņēmumus, kuros redzami tumši un gaiši plankumi. Plutona orbītas sasvere ir 122,50, tādējādi Plutons tāpat kā Urāns rotē "guļot uz sāniem". Plutona rādiuss ir 1137±8 km, apmēram 2/3 Mēness rādiusa.
Pavadoņi
Plutonam pašlaik ir zināmi pieci pavadoņi. Lielākais no tiem ir Harons, tā diametrs ir nedaudz mazāks par pusi no paša Plutona diametra, un masu attiecība ir 1:10; daži astronomi sistēmu Plutons-Harons sauc par dubultplanētu sistēmu.
Ilgu laiku tika uzskatīts, ka Harons ir vienīgais Plutona pavadonis, bet 2005. gada maijā ar Habla kosmisko teleskopu tika atklāti vēl divi pavadoņi, kuriem piešķīra pagaidu apzīmējumu S/2005 P 1 un S/2005 P 2. To diametrs ir aptuveni 100–150 km. 2006. gada jūnijā tiem tika piešķirts oficiāls nosaukums Nikte (Nix) un Hidra (Hydra).
Trauslais krūklis
Trauslais krūklis jeb parastais krūklis (la) — vasarzaļš 1—5 m augsts pabērzu dzimtas krūms vai koks. Bieži sastopams mežos, krūmājos, upju krastos, gravās. Pumpuri bez zvīņām, biezi segti ar rūsganiem matiņiem. Viengadīgie zari sarkanīgi brūni ar bālām lenticelēm (svītrām), vecāki zari pelēkbrūni. Lapas pamīšus, veselas, gludas, otrādi olveidīgas, 3—8 cm garas, 1,5—4,5 cm platas, virspusē tumši zaļas, spīdīgas, apakšpusē blāvas, gaišākas, kailas vai apakšpusē uz dzīslām un matiņiem. Dzīslas 7—10 pārī, tās maz liektas, gandrīz paralēlas. Zied maijā un jūnijā. Ziedi divdzimumu, aktinomorfi, pa 2—7 pušķos lapu žāklēs. Kauslapas 5, kauss zvanveida, ar 5 zobiņiem. Vainaglapas 5, iekšpusē baltas, ārpusē zaļganas. Putekšņlapas 5, daudz īsākas nekā vainaglapas. Drīksna galviņveida. Auglis — sulīgs, apaļš kaulenis, parasti ar 3 sēklām. Negatavie augļi zaļi, gatavības sākumā aveņsārti, pilnīgi ienākušies — violeti melni. Krūkļu mizas ir oficiāla droga daudzās valstīs. Lieto kā maigu caurejas līdzekli vēdera hroniska aizcietējuma (dažādas izcelsmes) gadījumos. Tautas medicīnā lieto aknu un nieru slimību, hemoroīdu ārstēšanai, pret zarnu parazītiem. Augu izmanto dekoratīvos stādījumos.
Barons Džordžs Armitsteds
Barons Džordžs Armitsteds (en; — ) bija uzņēmējs un britu parlamenta deputāts no Dandī (1868—1873 un 1890—1895).
Biogrāfija
1843. gadā ieradies Dandī un nodibinājis "George Armitstead & Co" kuģu un linu kompāniju. 1848. gadā aprecējies ar Džeinu Elizabeti Baksteri (Jane Elizabeth Baxter), vēlāk šķīries. Aktīvi iesaistījies lokālajā politikā, kļuvis arī par "Royal Geographical Society" biedru (F.R.G.S.). 1868.—1873. un 1890.—1895. gados Britu parlamenta deputāts no liberālās partijas. Bijis liels britu premjerministra no liberālās partijas Vijama Evarta Gledstona (William Ewart Gladstone) draugs. 1906. gadā iecelts dižciltīgo kārtā kā Baron Armitstead, of Castlehill, in the city of Dundee.
Rinuss Mihelss
Mihelss plašāk ir zināms ar saviem sasniegumam kā trenerim. Viņš ar Amsterdamas "Ajax" ir uzvarējis Eiropas kausā un ar FC Barcelona Spānijas līgā, četrus termiņus aizvadījis Nīderlandes izlasē, ar kuru viņš sasniedza finālu 1974. gada Pasaules kausā un uzvarēja 1988. gada Eiropas čempionātā. Viņam piedēvē futbola taktikas "totālais futbols" ieviešanu 1970. gados. FIFA 1999. gadā nosauca viņu par "gadsimta treneri".
Sanluisa Potosi
Sanluisa Potosi (, izrunā: ) ir štats Meksikas vidusdaļā. Ziemeļrietumos no tā atrodas Sakatekasa, ziemeļos Koavila de Saragosa, ziemeļaustrumos Nuevoleona, austrumos Tamaulipasa, dienvidos robežojas ar Idalgo, Keretaro de Arteaga un Gvanahvato štatiem.
Taisnstūra paralēlskaldnis
Ģeometrijā taisnstūra paralēlskaldnis ir daudzskaldnis ar sešām skaldnēm, kas visas ir taisnstūri. Skaldnes ir pa pāriem paralēlas. Diagonāles ir vienādas. Taisnstūra paralēlskaldnim ir 8 virsotnes un 12 šķautnes. Tā speciāls gadījums ir kubs - taisnstūra paralēlskaldnis, kura visas šķautnes ir vienāda garuma. Taisnstūra paralēlskaldņa forma ir ķieģeļiem un dažādiem celtniecībā lietotiem blokiem, kastēm, sērkociņu kastītei un citiem priekšmetiem.
Prošovice
Prošovice ir pilsēta Polijā, Mazpolijas vojevodistē, uz ziemeļaustrumiem no Krakovas.
Džo Fagans
Džozefs "Džo" Fagans (en; dzimis Liverpūlē, Anglijā, miris ) ir bijušais angļu futbolists un treneris. Plašāku atpazīstamību guvis, vadot "Liverpool" klubu.
Sonic Youth
Sonic Youth ir ietekmējušies no ļoti dažādiem mūziķiem, tai skaitā avangarda mūzikas komponista Džona Keidža un protopanka mūziķes Petijas Smitas. Grupa ir pārņēmusi smagā pankroka pašdarbības (do it yourself) ētikas sistēmu.
Mongoļu valoda
Mongoļu valoda (kirilicā: монгол хэл, mongol hel; mongoļu: 17px, mongɣul kele) ir zināmākā no mongoļu valodu saimes valodām. Uz halhu dialekta pamata veidotā literārā valoda ir valsts valoda Mongolijā. Ķīnas mongoļi runā galvenokārt čaharu, oiratu un bargaburjatu dialektos.
Latvijas sieviešu basketbola izlase 2008. gada vasaras olimpiskajās spēlēs
'''Latvijas sieviešu basketbola izlase 2008. gadā''' aizvadīja 16 spēles. Izlase spēlēja Pekinas OS kvalifikācijas turnīrā, Dimanta bumbā un Pekinas OS, kā arī aizvadīja piecas pārbaudes spēles.
Šķeltova
Šķeltovā atrodas pagasta administrācija, bibliotēka, kultūras nams, pasta nodaļa, feldšeru-vecmāšu punkts, pareizticīgo baznīca, kas ir valsts nozīmes arhitektūras piemineklis. Līdz 2019. gadam darbojās pamatskola.
Tur kaut kam ir jābūt
Albuma tapšana
Albuma ieraksts notika Rīgā, "Wolk Recording" studijā, tādējādi šis ir pirmais "Prāta Vētras" albums kopš 1997. gada albuma "Viss ir tieši tā kā tu vēlies", kas ir ierakstīts Latvijā. Albuma māsterēšanu Ņujorkas studijā "Sterling Sound" veica Toms Koins.
Latvijas čempionāts orientēšanās sportā
Savi Latvijas čempionāti tiek rīkoti arī rogainingā, ziemas orientēšanās sacensībās uz slēpēm, nakts orientēšanās un veloorientēšanās sacensībās.
Sprinta distance
Šajā distancē paredzamais uzvarētāja laiks ir 12-15 minūtes gan vīriešiem, gan sievietēm.
Maratona distance
Šajā distancē paredzamais uzvarētāja laiks ir 135-200 minūtes vīriešiem un 105-160 minūtes sievietēm.
Tur kaut kam ir jābūt
Koncerttūre
Kopumā koncerttūres 5 koncertus apmeklēja aptuveni 83,5 tūkstoši skatītāji, tādējādi kļūstot par "Prāta Vētras" visapmeklētāko koncerttūri. Tūres noslēguma koncertu Mežaparkā apmeklēja apmēram 45 tūkstoši cilvēku.
Flyleaf
New Horizons un izmaiņas sastāvā (2011—)
Flyleaf arī klajā laida singlu Call You Out, 2012. gada 25. septembrī. Apvienība vēlāk paziņoja, ka albuma izdošanas laiks būs 2012. gada 30. oktobris.
EP ieraksti
2013: Who We Are
Arnolds Hofmanis
Darbība starpkaru periodā
1934. gadā A. Hofmanis tika norīkots par palīgu īpaši svarīgo lietu izmeklētājam. Šajā laikā tika skatīta lieta par Latvijas pareizticīgā arhibīskapa Jāņa Pommera slepkavību, kas bija viena no skaļākajām Latvijas starpkaru periodā.
Otrais pasaules karš un dzīve okupētajā Latvijā
Latvijā nodibinoties Padomju okupācijas režīmam, Arnoldam Hofmanim tika liegta iespēja darboties juristu profesijā un viņš bija spiests strādāt par sētnieku. Vācu okupācijas laikā abi Hofmaņa brāļi krita Latviešu leģiona rindās.
Blackpool FC
Klubs agrāk daļēji piederēja Latvijas uzņēmējam Valērijam Belokoņam, bet tā direktors bija latvietis Normunds Malnačs. Tajā vairākas sezonas spēlējis Latvijas izlases aizsargs Kaspars Gorkšs, bet uz atrādīšanos bijuši ieradušies arī vairāki citi spēlētāji.
Džuhou
Vēstures literatūrā vispārpieņemta un adekvāta tulkojuma latviešu valodā nav. Atkarībā no konteksta var pie šīs kārtas piederīgos var apzīmēt kā "galminieks", "kņazs/grāfs", "valdnieks vasalis" u.tml.
Ralfs Lorēns
Dzimis Bronksā, ebreju ģimenē. Divus gadus mācījies Ņujorkas Pilsētas universitātē. Strādājis Ņujorkas apģērbu veikalā Brooks Brothers. 1967. gadā Ņujorkā atvēra savu kaklasaišu veikalu. 1971. gadā Beverlihilsa tika atklāts pirmais atsevišķais Polo Ralph Lauren veikals. 1981. gadā Londonā tika atklāts pirmais Polo Ralph Lauren veikals ārzemēs.
Empīrisms
Jēdziena rašanās
Runājot par empīrisma rašanos, vajadzētu pieminēt grieķu filozofu Epikrītu, kurš radīja sistēmu, ko sauca par Epikrītismu. Epikrīts savas zinātnes teorijas balstīja uz saprāta nojēgumu, apgalvojot, ka maņa ir pastāvīgs un nemainīgs pamatojuma pierādījums. Pats termins “empīrisms” ir cēlies no grieķu vārda empeiria (tulk. - pieredze). “Empīrisms” ir radies arī no vārda empiric, kas nozīmē ārstu, kurš savā darbībā paļaujas uz praktisko pieredzi. Par empīrisma radītāju uzskata arī Džonu Loku, kurš radīja jēdzienu "tabula rasa" (ka cilvēks piedzimst kā balta lapa un tad sāk uzkrāt pieredzi).
Materiālzinātne
Materiālzinātne ir starpdisciplināra zinātnes nozare, kas pēta sakarības starp materiālu struktūru atomu vai molekulu mērogos un to makroskopiskās īpašības. Materiālzinātnes pamatā ir lietišķās fizikas un ķīmijas nozares.
Koraļļi
Anatomija
Lai arī 10. gadsimta persiešu zinātnieks Abū Raihāns Bīrūnī sūkļus un koraļļus bija klasificējis kā dzīvniekus, kas reaģē uz pieskārieniem, līdz 18. gadsimtam cilvēki uzskatīja, ka koraļļi ir augi. Tikai gadsimta beigās zinātnieks Viljams Heršels mikroskopā atklāja, ka koraļļiem, lai arī ļoti plāna, bet ir dzīvniekiem raksturīga šūnu membrāna.
Dalīšanās
Daloties veidojas divi polipi, kas ir vienādi lieli ar bijušo oriģinālu. Garenvirziena dalīšanās notiek, kad polips kļūst platāks un tad sadalās vertikāli divos vienādos polipos visā ķermeņa garumā. Arī mute sadalās un katrai mutei izaug jauni trūkstošie taustekļi. Katrs jaunais polips izaudzē tam iztrūkstošās daļas un eksoskeletu. Šķērsvirziena dalīšanās notiek, kad polips sadalās horizontāli. Tas nozīmē, ka vienam jaunajam polipam tiek pamatne, bet otram mutes daļa. Katrs jaunais polips atkal ģenerē tam iztrūkstošās daļas. Arī visa kolonija var sadalīties divās vai vairāk daļās.
Fragmentācija
Vētras laikā straumes vai garāmbraucošs kuģis no kolonijas var atdalīt kādu fragmentu, kas var aizķerties aiz piemērotas virsmas, tai pieķerties un sākt veidot jaunu koloniju. Jaunā kolonija ir ģenētiski vienāda ar mātes koloniju. Spēcīgās straumēs atdalītajam fragmentam ir grūtības nostiprināties un atsākt augšanu.
Datu masīvs
Masīvus atbalsta vairums programmēšanas valodu.
Pijs I
Pāvests Pijs I (dzimis 1. gadsimta beigās, miris 157. vai 161. gadā) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija aptuveni no 142. vai 146. līdz 157. vai 161. gadam. Tiek uzskatīts, ka viņš mira mocekļa nāvē, lai gan daži speciālisti to apšauba.
Datu elements
Datu struktūru aprakstīšanai datu elementus (tos sauc arī par mezgliem) izmanto abstraktā veidā, lai parādītu kā šie elementi ir saistīti savā starpā. Katram datu elementam ir vērtības jeb pašu datu daļa un rādītāja daļa ar adresi uz citu elementu, ar kuru tas saistīts. Katram elementam (atkarībā no datu struktūras) var būt vairāki rādītāji, tādējādi tie var būt saistīti ar vairākiem datu elementiem.
Wide-field Infrared Survey Explorer
tika atvērts zinātnisko instrumentu pārklājs. Pirmo attēlu WISE uzņēma. Regulāra debessjuma attēlu uzņemšana sākās 14. janvārī.
Latvija 2009. gada Pasaules čempionātā vieglatlētikā
800 m
Sacensību kalendārs
Vesera mešana
Sacensību kalendārs
Andrē Mažino
Biogrāfija
1931. gada decembrī Mažino saslima un jau 1932. gada 7. janvārī nomira no tīfa. Jau pēc Mažino nāves pabeigtā nocietinājumu līnija, godinot tās idejisko tēvu, tika nosaukta par Mažino līniju.
Adeles pingvīns
Izskats
Adeles pingvīns ir vidēja auguma pingvīns, tā ķermeņa garums ir 46—75 cm, svars dažādās sezonās ir atšķirīgs. Tēviņi ir nedaudz lielāki par mātītēm. Tēviņa svars ir 4,4—5,4 kg, mātītes 3,9—4,8 kg. No pārējiem pingvīniem to var atšķirt, pateicoties baltajam gredzenam ap acīm, kas ir īpaši košs riesta laikā. un tam, ka tā knābja pamatne un lielākā daļa no sarkan-melnā knābja slēpjas zem spalvām. Aste ir nedaudz garāka kā citiem pingvīniem. Adeles pingvīns ir stereotips cilvēkam smokingā, jo Adeles pingvīnam ir balts vēders un melna mugura, kā arī melna galva un spārni. Uz pakauša spalvas ir nedaudz garākas, kas reizēm izlien no kopējā apspalvojuma. Kājas tiem ir gaiši sārtas. Jaunajiem Adeles pingvīniem ir balti zodi un ap acīm nav baltā gredzena. Mazuļu dūnas ir pelēkas.
Barība
Adeles pingvīni pamatā barojas ar Antarktikas kriliem, ledus kriliem, Antarktikas zvīņenēm un ledus kalmāriem. Barības izvēle ir atkarīga no apmešanās ģeogrāfiskās vietas un sezonas. Fosiliju pētījumi, kas iegūti no 38 000 gadus veciem fosilajiem krājumiem pingvīnu kolonijās, liecina, ka pēdējo 200 gadu laikā Adeles pingvīnu barības izvēle pēkšņi no zivīm nomainījusies uz kriliem. Zinātnieki to skaidro ar faktu, ka kopš ir samazinājušās Antarktīdas kotiku un kopš  plātņvaļu populācijas, kas radījis bagātīgu krilu pārpalikumu un vieglāk iegūstamu barības resursu pingvīniem. Adeles pingvīni medī, nirstot ūdenī no peldoša ledus 10—40 metru dziļumā, lai gan dziļuma rekords ir daudz lielāks. Pamatā tie uzturas netālu no savām vairošanās kolonijām.
Aknīstes pagasts
Aknīstes pagasts ir viena no Jēkabpils novada administratīvajām teritorijām. Robežojas ar sava novada Aknīstes pilsētu, kā arī ar Asares, Gārsenes, Elkšņu, Kalna, Leimaņu un Rubenes pagastiem. 9,6 km garā posmā pagasts robežojas ar Lietuvu.
Avoti
Vecmelderu avoti
Ievērojamas personības
Aknīstes pagastā dzimuši:
Apdzīvotās vietas
Lielākās apdzīvotās vietas ir Susēja, Vilkupe, Navicki, Mežaraupi, Pasusēja.
Harijs Herisons
Biogrāfija
Atgriezies no armijas, Herisons izlēma studēt mākslu Ņujorkas Hantera koledžā, kur mācījās pie amerikāņu gleznotāja Džona Blomšīlda. Studijas pametis, viņš pie mākslinieka turpināja mācīties vēl divus gadus, kā arī apmeklēja Karikatūristu un ilustratoru skolu. Herisons sāka ilustrēt zinātniskās fantastikas žurnālus un kļuva par The Hydra Club locekli. Šajā laikā Deimons Naits viņu nolīga ilustrēt žurnālu Worlds Beyond. Herisons saslima ar gripu un kakla infekciju, tāpēc nevarēja zīmēt, taču pievērsās rakstīšanai un radīja īso stāstu I Walk Through Rocks. Deimons Naits par to samaksāja 100 dolārus; stāsts parādījās Worlds Beyond 1951. gada februāra numurā ar nosaukumu Rock Diver. Apmēram šajā laikā Herisons sastapa Džounu Merkleri, dizaineri un baletdejotāju. 1954. gadā viņi apprecējās.
Datu struktūras
Datorzinātnē datu struktūras ir konkrēts veids, kā datus glabāt datora atmiņā un kā tos efektīvi izmantot.
Kosmos-2500
Kosmos-2500 (Космос-2500) ir Krievijas GLONASS globālās navigācijas sistēmas GLONASS-M sērijas pavadonis. Tas palaists 2014. gada jūnijā. GLONASS zemes vadības kompleksa numurs 755. Izvietots Glonass sistēmas trešajā orbitālajā plaknē, punktā Nr. 21.
Dienviddžordžija
Ģeogrāfija
Salā liela ligzdojošo jūras putnu dažādība, vairākas pingvīnu un jūras lauvu kolonijas. Vairākas introducētās dzīvnieku sugas, starp kurām ir arī ziemeļbrieži.
Rubenis (nozīmju atdalīšana)
Rubenis var būt:
Alkaloīdi
Izmantošana
Dažādi alkaloīdi nelielās devās ietilpst dažādu pārtikas produktu sastāvā. Piemēram, kofeīns kafijas un tējas sastāvā paaugstina tonusu. Alkaloīdi ir pamatā visdažādākajām narkotiskajām vielām, no vieglām - cigaretēs (nikotīns), līdz smagām - opijā (morfīns), kas cilvēkos izraisa atkarību no šo vielu lietošanas. Tos lieto arī kā pesticīdus cīņā ar kaitīgajiem kukaiņiem.
Lindsijs Andersons
Dzimis Indijā, britu militārpersonas ģimenē. Studējis Oksfordā.
Vidus dialekts
Vidus dialekts ir viens no trim latviešu valodas dialektiem. Vidus dialekts ir latviešu literārās valodas pamatā. Tiek izšķirtas trīs izlokšņu grupas: Vidzemes, zemgaliskās un kursiskās. Vidzemes un zemgaliskās izloksnes ir vairāk savstarpēji tuvākas.
Višī Francija
Okupētā zona
Līdzīgs okupācijas modelis pastāvēja itāļu okupētajos pierobežas rajonos, kur Itālijas armijas pārraudzībā darbu turpināja franču civilās iestādes. 1941. gada 21. jūnijā šajās teritorijās ieviesa liru, kā paralēlo valūtu frankam.
De Golla pretošanās kustība
Jau 1940. gada 18. jūnijā Francijas kara ministra vietnieks ģenerālis Šarls de Golls radio runā no Londonas aicināja franču karavīrus, kuri atradās Lielbritānijā un Francijas kolonijās, pievienoties viņam un turpināt cīņu pret Vāciju. Tādējādi izveidojās Brīvās Francijas karaspēka daļas, sākotnēji gan ļoti nelielas, kuras piedalījās karā sabiedroto pusē. Brīvās Francijas pusē nostājās arī Franču Ekvatoriālās Āfrikas administrācija un laiku tika iekarotas arī citas Francijas kolonijas.
1940. gada 23. septembrī britu ekspedīcijas spēki kopā ar 2700 de Golla "brīvajiem frančiem" mēģināja ieņemt Dakaru Franču Rietumāfrikā, taču sastopoties ar sīvu pretestību, bija spiesti atkāpties. 1941. gada 8. jūnijā britu spēki kopā ar 5000 "brīvajiem frančiem" iebruka Franču Sīrijas un Libānas mandātteritorijā. 17. jūnijā pēc sīvām cīņām britiem izdevās ieņemt Damasku, pēc pāris nedēļām krita Beirūta un 14. jūlijā tika parakstīts pamiers. Mandātteritoriju pārvalde nonāca britu un pēc tam "brīvo franču" rokās, bet lielākā daļa Višī valdības franču karavīru repatriējās uz Franciju. 1942. gada 6. maijā Lielbitānijas un Sadraudzības spēki iebruka Madagaskarā. Pēc vairāku mēnešu cīņām sala nonāca britu kontrolē.
Dzimumakts
Dažādās valstīs pastāv atšķirīga likumdošana par dažādām ar dzimumaktu saistītām aktivitātēm, piemēram, aizliegts asinsgrēks, attiecības ar nepilngadīgo, ārlaulības dzimumakti, prostitūcija un tā tālāk. Arī reliģiskā pārliecība ietekmē personas lēmumus attiecībā uz dzimumaktiem, piemēram, saglabāt nevainību līdz kāzām.
Igaunijas futbola Meistarlīga
Kā vairumā valstu ar zemām temperatūrām ziemā, sezona sākas martā un ilgst līdz novembra beigām. Līgā piedalās 10 komandas, katra ar katru spēlējot 4 reizes. Pēc katras sezonas pēdējā komanda izkrīt uz zemāko līgu un to aizvieto Esiliiga uzvarētājkomanda (ja vien tā nav kādas Meistriliigas komandas rezerves komanda; šādā gadījumā tiek paaugstināta nākamā komanda) un priekšpēdējā Meistriliigas komanda aizvada divas pārspēles ar 2. Esiliigas komandu par palikšanu vai iekļūšanu augstākajā līgā.
Stāmerienas ezers
Vietā, kur mūsdienās atrodas atpūtas vieta "Lāčauss" atrodas Smoņu senkapi — vidējā un vēlā dzelzs laikmeta apbedījumi, kā arī apmetnes. Atrastās senlietas ļauj secināt, ka ezera krastā dzīvojuši Baltijas somi, kuru teritorijās pakāpeniski iespiedušās latgaļu ciltis.
Draugi (seriāls)
Seriāls izpelnījās pozitīvas atsauksmes visu tā izrādīšanas laiku, kļūstot par vienu no visu laiku populārākajiem komēdijseriāliem. Seriāls tika nominēts 62 Primetime Emmy balvām, 2002. gadā tika saņemta balva par labāko komēdijseriālu (astotā sezona). TV Guide 2002. gadā to ierindoja 21. vietā savā 50 visu laiku izcilāko TV seriālu sarakstā, Empire Magazine to ierindoja 7. vietā savā 50 visu laiku izcilāko TV seriālu sarakstā.
Tēli
Monika Gellere, kuru atveido Kortnija Koksa, ir grupas "mamma", kas pazīstama ar savu izteikto sacensību garu un vēlmi visus komandēt; Monika bieži tiek ķircināta par lieko svaru bērnībā un pusaudzes gados.
Čāndlers Bings, kuru atveido Metjū Perijs, pazīstams kā grupas sarkastiskais biedrs, kas strādā milzīgā starptautiskā uzņēmumā un ir mazliet sociāli neveikls — sociālās situācijās viņš vienmēr ir tas, kas neveiklo klusumu pārtrauc ar joku.
Paolo Rosi
Karjeras statistika
!Kopā||48||20
Sasniegumi
Itālija
Starptautisko tālsarunu kodu saraksts
Vēsture
Dekolonizācijas periodā 1964. gadā ieviesa jaunu dalījumu (CCITT Blue Book), kurā pasaules valstis sadalīja deviņās zonās, kodu skaitu palielināja, pie kam dažas valstis izmantoja viencipara kodu (piemēram, ASV un Kanāda — 1, PSRS — 7), vairumam Eiropas valstu piešķīra divciparu kodus, kas sākās ar 3 vai 4 (Grieķija 30, Nīderlande 31, Belģija 32, Francija 33, Spānija 34, Turcija 36, Dienvidslāvija 38, Itālija 39, Šveice 41, Čehoslovākija 42, Austrija 43, Apvienotā Karaliste 44, Dānija 45, Zviedrija 46, Norvēģija 47, Polija 48, VFR 49). STK 35 un 40 nepiešķīra, bet gan sadalīja šādām Eiropas valstīm: Gibraltārs 350, Portugāle 351, Luksemburga 352, Īrija 353, Islande 354, Malta 356, Kipra 357, Somija 401, Ungārija 402, Bulgārija 403, Rumānija 404, Albānija 405.
Jaunus STK pēc 1994. gada piešķīra arī Tadžikistānai 992, Turkmenistānai 993, Azerbaidžānai 994, Gruzijai 995, Kirgizstānai 996, Uzbekistānai 998.
Enzīmi
Enzīmu reakciju ātruma ietekmējošie faktori
Katra enzīma darbībai pastāv optimālais vides pH, kurā reakcijas ātrums ir vislielākais. Ārpus vielu normālā pH līmeņa arī var notikt enzīmu denaturācija.
Jons Dāls Tomasons
Trenera karjera
Individuālie sasniegumi
Medības
Vaļu medības
Vaļveidīgo medīšana notiek to ķermeņu vai ķermeņu daļu komerciālai izmantošanai vai lietošanai pārtikā. Atsevišķos gadījumos vaļu nomedīšana tiek veikta pētnieciskiem mērķiem. Agrāk vaļus intensīvi medīja, lai iegūtu gaļu, taukus, joslvaļu mutes "bārkstis" un pelēko ambru, ko iegūst no kašalotu zarnām smaržu industrijas vajadzībām. Mūsdienās vaļus medī galvenokārt pārtikai. Gadā visā pasaulē tiek nomedīti ap 1500 vaļu, galvenokārt mazie joslvaļi.
Medību vēsture
Medības ir viens no senākajiem cilvēku nodarbošanās un barības iegūšanas veidiem. Pirmatnējais cilvēku bars medībās izmantoja primitīvus pīķus, vāles vai citus priekšmetus. Bieži medījumi tika iedzīti vai ievilināti bedrēs, kuras bija apslēptas ar vieglu zaru pārklāju.
Loka un bultas izgudrošanu pirms apmēram desmit tūkstošiem gadu un to lietošana praksē radīja medniecībā apvērsumu — medību efektivitāte būtiski palielinājās. Zvēru tagad varēja nomedīt jau no daudz lielāka attāluma to priekšlaicīgi neaizbaidot. Samazinājās arī paša mednieka risks kļūt par medījuma upuri nonākot medījuma nagos, ilkņos vai uz satrakota dzīvnieka ragiem. Arī putnus ar loka un bultas palīdzību bieži varēja nomedīt tiem sēžot augstu kokā vai pat lidojumā, kas pirms tam bija neiespējami. Šī un daudzu citu jaunievedumu dēļ lauku apstrāde, medības un zvejošana no kolektīva pasākuma arvien vairāk kļuva par individuālu nodarbību, tādējādi veicinot sabiedrības pārstrukturizāciju, jo atsevišķa indivīda (ģimenes) izdzīvošanas spēja palielinājās. Tā bija vēl viena — sociāla revolūcija, kas radīja tālejošas sekas civilizāciju attīstībā līdz pat mūsdienām.
Nirnbergas process
Procesa nozīme
Tribunāls atzina par noziedzīgām organizācijām SS, SD un Gestapo, kā arī nacistu partijas politisko vadību, bet ne SA, Vācijas valdību un armijas virspavēlniecību. Hermanis Gērings, Joahims fon Ribentrops, Alfrēds Rozenbergs un vēl 10 vadošie nacisti tika notiesāti uz nāvi pakarot, trim apsūdzētajiem tika piespriests mūža ieslodzījums, četriem — dažāda ilguma cietumsods, trīs tika attaisnoti. Svarīgākais apsūdzētais H. Gērings divas stundas pirms nāves soda izpildes gan izdarīja pašnāvību, iedzerot indi.
Minhenes vienošanās
Sekas
Pēc Minhenes vienošanās Rumānija un Dienvidslāvija noslēdza ekonomiskos līgumus ar Vāciju, dodot tai pieeju karadarbībai nepieciešamajām izejvielām.
Filips Lāms
Karjeras statistika
252||9||25||2||55||2||332||13
Cassini-Huygens
Misijas gaita un atklājumi
Cassini-Huygens tika palaista 1997. gada 15. oktobrī ar nesējraķeti Titan IV-B/Centaur. Zondes kopējais svars bija pārāk liels, lai to nosūtītu tiešā lidojumā uz Saturnu, tāpēc zondei bija divas reizes jāapriņķo ap Sauli, lai gravitācijas manevros ar Veneru un Zemi tā iegūtu pietiekami lielu ātrumu lidojumam uz Saturnu.
Titāna izpēte
Titānam bija būtiska nozīme arī zondes riņķošanā ap Saturnu. Misijas vadība izmantoja Titānu kā Cassini dzinēju — gravitācijas manevri ar pavadoni ļāva taupīt zondes degvielu, kas tika izmantota tikai nelielām kursa korekcijām. Viens gravitācijas manevrs ar Titānu 1000 km augstumā no tā virsmas zondes ātrumu palielināja par 800 m/s, kā sasniegšanai būtu nepieciešama trešā daļa no propelenta, kas zondei bija pirms pacelšanās no Zemes.
Gravitācijas konstante
.
Jeļena Isinbajeva
2009
Isinbajeva savā pirmajā 2009. gada sezonas startā sacensībās Doneckā, Ukrainā kļuva par pirmo sievieti pasaulē, kura pārvarējusi 5,00 m latiņu telpās. Tas tika saniegts Pole Vault Stars sacesībās. Šis bija jau 6. gads, kad Jeļena šajās sacensībās labo pasaules rekordu. Cīrihē IAAF Zelta līgas sacensībās viņa uzstādīja savu 27. pasaules rekordu un tagad lielākais augstums, kādu sacensībās ar kārti pārlēkusi sieviete ir 5,06 m.
Ekonomikas un kultūras augstskola
Vēsture
2019. gadā, īstenojot stratēģiskās attīstības plānu, EKA ar bankas Citadele atbalstu iegādājās ēku Pērnavas ielā. Tajā plānots piecu gadu laikā investēt trīs miljonus eiro, lai ēkā izveidotu modernu un mūsdienu studijām atbilstošu studiju vidi. Tā būs ar specializētām auditorijām un laboratorijām, kuras studentiem būs pieejamas 24 stundas diennaktī.
2021. gadā aprīlī publicētie IZM monitoringa dati par augstākās izglītības iestāžu absolventu darba gaitām 2019. gadā parāda, ka EKA absolventi pēc nodarbinātības ieņem pirmo vietu starp Latvijas privātajām augstskolām un ierindojas topa augšgalā uzreiz aiz lielākajām valsts augstākās izglītības iestādēm.
Autobuss Debesīs
Autobuss Debesīs ir latviešu poproka grupa, kas atpazīstamību izpelnījās 1999. gadā ar grupas solista Marta Kristiāna Kalniņa tēva komponista Imanta Kalniņa dziesmām. Grupa izmanto arī nosaukumu angļu valodā Bus in the Sky.
Pirmie panākumi (2001-2003)
Jau nākamajā, 2002. gadā iznāca grupas trešais albums Domā par mani un tā angliskā versija Think Of Me ar tādiem hitiem kā "Tev nebij' laika" un "Ar straumēm uz jūru".
Koncertturnejas ar Imanta Kalniņa dziesmām (2004-2007)
2005. gadā Autobuss Debesīs uz laiku pievērsās klasiskajai mūzikai, sniedzot vairāk nekā 20 koncertu visā Latvijā. Šajā gadā grupa devās mēnesi ilgā koncertturnejā pa ASV, koncertējot Amerikas latviešu kopienās. Grupa atkal atsāka sadarbību ar Imantu Kalniņu, nākot klajā ar jaunu dziesmu "Ko gan es varu Tev pasacīt", kas bija pirmais radiosingls no 2006. gadā izdotā albuma Par tavām kurpju šņorēm ar 10 jaunām Imanta Kalniņa dziesmām. 2006. gada nogalē tika izdots nākamais albums Imanta Kalniņa dziesmu spēles, kurā tika apkopotas populārākās Imanta Kalniņa dziesmas no filmām un teātra izrādēm.
Juris Kunnoss
Juris Kunnoss (1948—1999) bija latviešu etnogrāfs un dzejnieks.
Literārā darbība
Publicējies arī ar pseidonīmiem Alexandrs Krems, Juris Benedikts Lox, Džonijs Ikss. Publicējis arī vairākus etnogrāfiska satura rakstus.
Nacionālā futbola līga
Komandas
NFL piedalās 32 komandas no ASV. Atšķirībā no citām ASV profesionālā sporta līgām, kā NBA un NHL, tajā nepiedalās komandas no Kanādas. Kopš 2002. gada sezonas komandas divīzijās sadalītas šādi:
L'Équipe
L'Équipe (no franču "komanda") ir Francijas dienas sporta laikraksts, kas pieder kompānijai Éditions Philippe Amaury. Laikraksts plaši apraksta futbolu, regbiju, motoru sportu un riteņbraukšanu. Tas radies no sava priekšteča L'Auto, vispārīga sporta laikraksta, kura nosaukums nenorādīja uz šaurāku interešu loku, bet gan tā brīža publikas interesi autosacīkstēs.
Lībiskais dialekts
Lībiskajā dialektā visos skaitļos un dzimtēs tiek izmantoti vienas formas darbības vārdi, krītošā un lauztā intonācija ir kļuvusi vienāda. Personvārdi abām dzimtēm tiek atvasināti ar galotnēm -els, -ans, un netiek šķirta dzimte. Lībiskajam dialektam raksturīga palatālo līdzskaņu depalatalizācija, dažos gadījumos arī pilnīga sinkope, piemēram, pamazināmās formas galotnē -iņš skaņa /ņ/ zūd pilnībā.
30. jūlijs
30. jūlijs ir gada 211. diena (212. garajā gadā) pēc Gregora kalendāra. Līdz gada beigām ir atlikušas 154 dienas.
Ladonija
Ladonija (la; sv) ir mikronācija, kas pasludināja savu neatkarību 1996. gada 2. jūnijā. Atrodas Zviedrijas dienvidos, dabas rezervāta Kullaberg teritorijā. Neviena no valstīm nav Ladoniju oficiāli atzinusi. Turklāt Ladonijas dibinātājs mākslinieks Lāšs Vilks tiesājas ar Zviedrijas varas iestādēm, jo skulptūras dabas rezervātā tika izvietotas bez atļaujas.
Īrija (sala)
Vēsture
1542. gadā Anglijas karalis Henrijs VIII Tjudors pasludināja sevi par Īrijas karali, oficiāli izveidojot Īrijas Karalisti, kas ar astoņu gadu pārtraukumu pastāvēja līdz 1800. gadam. 1801. gada 1. janvārī Īrijas Karaliste tika apvienota ar Lielbritānijas Karalisti, kā rezultātā tika izveidota jauna valsts — Lielbritānijas un Īrijas Apvienotā Karaliste. 1840. gados Īrijā izcēlās tā sauktais "Lielais bads", kā rezultātā vairāk nekā miljons cilvēku nomira un vēl miljons cilvēku emigrēja.
Skaihai nunataki
Skaihai nunataki (en) ir ap 15 km gara un 6 km plata klinšu atsegumu (nunataku) grupa Antarktīdā. Izvietojušies Pālmera Zemes dienvidos uz ziemeļaustrumiem no Merika kalniem. Sastāv no vairākiem atsevišķiem nunatakiem, augstākais no kuriem ir Kehila kalns (1755 m vjl). Atklāti un nofotografēti no lidmašīnas Finna Ronnes 1947./1948. gada ekspedīcijas laikā, nosaukti sakarā ar Sky-Hi magnetosfēras zondēšanas projektu, kura īstenošanai 1961. gadā 165 km uz dienvidaustrumiem no nunataku grupas tika ierīkota vasaras pētniecības stacija “Skaihai” (vēlāk — Eitsa). Kopš 1993. gada zilā ledus apvidus nunataku grupas vidienē dienvidos no Lanceroti kalna tiek izmantots kā britu antarktiskās programmas transporta mezgls, kur izveidots lidlauks un Skaiblū vasaras polārstacija.
Evanescence
2013.gada oktobrī Wind-Up Records pārdeva Evanescence mūzikas tiesības Bicycle Music Company. Tiesības uz albumu tirgošanu saņēma Bicycle meitas kompānija Concord Music Group.
Agrīnie gadi (1995-2002)
1998.gadā grupa izdeva pirmo EP ierakstu Evanescence EP, ko izlaida 100 kopijās, kuras grupa notirgoja pēc vietējiem koncertiem. Pēc gada tika izdots otrs ieraksta albums Sound Asleep EP. Pirmais demo albums Origin tika ierakstīts 2000.gadā, pie kura tapšanas Mūdijs piesaistīja savu tolaik labu draugu Deividu Hodžsu. 2002.gadā tikai izdots trešais un pēdējais EP ieraksts Mystary EP. Visi trīs EP ieraksti un demo albums satur dziesmas, no kurām lielākā daļa, tomēr nedauz pārveidotās versijās, ietilpa grupas pirmajā studijas albumā Fallen, kas tika izdots 2003.gada martā zem Wind-Up Records izplatītāja vārda un atvēra vārtus grupai uz pasaules slavu. Fallen pavadīja 43 nedēļas Billboard Top 10 topā un 104 nedēļas Billboard 200, saņemot platīna ierakstu 7 reizes ASV un pārdodot vairāk nekā 17 miljonus kopiju.
Kārlis Dēnics
Dzīvesgājums
Dēnics karjeru Vācijas jūras spēkos sāka jau 1910. gadā, Pirmajā pasaules karā viņš tika paaugstināts par apakšleitnantu, no sākuma kalpoja uz kuģiem, vēlāk tika nozīmēts par atsevišķu zemūdeņu komandieri. Pēc kara Dēnics turpināja karjeru jūras spēkos. Otrajam pasaules karam sākoties, Dēnics kļuva par vienu galvenajiem zemūdeņu komandieriem, viņa vadībā tika izstrādāta tā saucamā "vilku baru" doktrīna, kur atsevišķas zemūdenes tika apvienotas grupās, lai efektīvāk uzbruktu konvojiem. Kara beigās, pēc Hitlera pašnāvības, uz īsu brīdi kļuva par Vācijas prezidentu.
Dēnics mira no sirdstriekas, viņa bērēs  piedalījās daudzi bijušie virsnieki un biedri.
Tautu Savienība
PSRS izslēgšana no Tautu Savienības
Pēc Ziemas kara sākuma 1939. gada 4. decembrī Tautu savienības ģenerālsekretārs Žozefs Avenols paziņoja, ka saskaņā ar Tautu savienības pakta 11. pantu sasauks padomes locekļus 9. decembrī un griezīsies pie Tautu savienības pilnsapulces priekšsēdētāja ar priekšlikumu sasaukt pilnsapulci 11. decembrī. PSRS Ārlietu komisārs Molotovs tajā pašā dienā nosūtīja Avenolam šādu atbildi: „Padomju savienības valdības uzdevumā man ir gods darīt jums zināmu, ka pēc manas valdības ieskatiem jūsu nodomātā Tautu savienības padomes sasaukšana 9. decembrī un pilnsapulces sasaukšana 11. decembrī uz [Somijas pārstāvja] Rūdolfa Holsti ierosinājuma un uz Tautu savienības pakta 11. panta pamata ir nedibināta. Padomju savienība neatrodas kara stāvoklī ar Somiju un neapdraud somu tautu ar karu. Tādēļ atsaukšanās uz Tautu savienības pakta 11. pantu ir nepareiza. Padomju savienība atrodas miera attiecībās ar Somijas demokrātisko republiku un šī gada 2. decembrī noslēgusi ar tās valdību savstarpējas palīdzības un draudzības līgumu. Ar šo līgumu nokārtoti visi jautājumi, kuros nesekmīgi vestas sarunas ar Somijas agrākās valdības delegātiem, kas tagad nolikusi savas pilnvaras. Somijas demokrātiskās republikas valdība savā š. g. 1. decembra deklarācijā griezusies pie PSRS valdības ar priekšlikumu sniegt Somijas demokrātiskai republikai padomju bruņoto spēku palīdzību, lai kopīgām pūlēm iespējami drīzāk likvidētu bīstamāko kara briesmu perēkli, kādu Somijā radijuši tās agrākie valdītāji. Šādos apstākļos Rūdolfa Holsti griešanās pie Tautu savienības nevar būt par pamatu savienības padomes un pilnsapulces sasaukšanai, jo vairāk tādēļ ne, ka personas, kuru vārdā Rūdolfs Holsti griežas pie savienības, nav īsti somu tautas pārstāvji. Ja tomēr, neskatoties uz šiem apsvērumiem, Tautu savienības padome un pilnsapulce tiktu sasaukta Rūdolfa Holsti iesnieguma apspriešanai, tad padomju valdība neuzskatītu par iespējamu piedalīties šinīs sanāksmēs. Tādu lēmumu pastiprina arī tas apstāklis, ka Tautu savienības ģenerālsekretāra paziņojumu par padomes pilnsapulces sasaukšanu, kas atkārto Holsti apvainojošās un apmelojošās vēstules tekstu, ir redzami nesavienojams ar vajadzīgo cieņu pret Padomju savienību."
No 53 Tautu savienībā ietilpstošām valstīm uz šo sesiju savus pārstāvjus atsūtīja 40. Pilnsapulce par savu prezidentu ievēlēja Norvēģijas stortinga prezidentu Hambro, bet par prezidija locekļiem — Beļģijas, Ēģiptes, Francijas, Grieķijas, Kanādas, Lielbritānijas, Portugāles un Šveices delegātus. 12. decembrī Zviedrijas pārstāvis Undēns iesniedza priekšlikumu griezties pie Padomju savienības un Somijas ar aicinājumu nekavējoties pārtraukt kara darbību, ko atbalstīja Francijas, Īrijas un citu valstu delegāti. Somijas pārstāvis Holsti atbildēja, ka viņš savas valdības vārdā apsolot, ka Somija katrā brīdī pārtrauks kara darbību, tiklīdz tas pats būs noticis no PSRS puses. Pēc Lielbritānijas delegācijas vadītāja Betlera priekšlikuma komisija nolēma no Padomju savienības valdības lūgt atbildi uz ša aicinājumu 24 stundu laikā. Viņš ieteica komisijai turpināt savu darbību un izstrādāt rezolūcijas projektu, nenogaidot Maskavas valdības atbildi, t. i. rīkoties tā, it kā Padomju savienība šo Ženēvas aicinājumu jau būtu noraidījusi. 13. decembrī Padomju savienība noraidīja Tautu savienības starpniecības piedāvājumu un tai neesot konflikta ar Somiju, jo viņa atzīst par Somijas valdību vienīgi Terijokos nodibināto Kūsinena valdību, ar ko Padomju savienība noslēgusi savstarpīgās palīdzības līgumu. Iepazinusies ar visiem līgumiem, kādi savā laikā noslēgti starp PSRS un Somiju, starp kuriem bija arī neuzbrukšanas līgums, kur paredzēta visu varbūtēju konfliktu starp abām valstīm nokārtošana šķīrējtiesas ceļā, komisija atzina, ka šinī gadījumā par uzbrucēju esot atzīstama Padomju savienība. Urugvajas pārstāvis Dienvidamerikas valstu vārdā prasija uz šī komisijas atzinuma pamata Padomju savienību izslēgt no Tautu savienības, bet komisija šinī jautājumā rezolūciju vēl nepieņēma. Padomes prezidents Hambro iesniedza šādu rezolūcijas projektu:
Ķīle
Ekonomika
Ķīlē atrodas kompānijas HDW Howaldtswerke Deutsche Werft GmbH sēdeklis. Šī kompānija tika izveidota 1838. gadā un ir pazīstama ar tajā būvētajām zemūdenēm. Tajā 1850. gadā tika uzbūvēta pirmā vācu zemūdene Brandttaucher.
Anatolijs Solovjovs
Kopējais kosmosā pavadītais laiks — 651 diena 3 minūtes un 28 sekundes. Iziešanas kosmosā — 16 reizes, kopējais laiks 78 stundas 48 minūtes (pasaules rekords).
Novisada
Vēsture
1918. gada 9. novembrī Novisadu ieņēma Serbijas karaspēks un no 1918. gada 1. decembra Novisada, tāpat kā visa Vojvodina, kļuva par Serbu, horvātu un slovēņu karalistes daļu, bet Novisada - par Donavas Banovinas provinces centru.
Cilvēki
Novisadā dzimuši:
Ulugbeks
Rīgā, Latvijā, kanālmalas apstādījumos pie Rīgas Jūras akadēmijas un Pasaules tirdzniecības centra "Rīga" tika atklāts piemineklis Ulugbekam Uzbekistānas prezidenta Isloma Karimova vizītes laikā Latvijā abu valstu ekonomiskās sadarbības veicināšanai. Tas bija Uzbekistānas dāvinājums Latvijai. Skulptūru darinājis uzbeku tēlnieks Džalalitdins (Ravšans) Mirtadžijevs. Postaments ir 3 m augsts, bronzas skulptūra — 2 m.
Sahalīna
Vēsture
Pēc kara beigām Japāna Sanfrancisko līgumā (1951) atteicās no Sahalīnas un Kuriļu salu ziemeļu daļas, ko tā bija ieguvusi 1905. gada 5. septembrī parakstītā Portsmutas līguma rezultātā. Tomēr PSRS valdība atteicās atdot Japānai Kuriļu salu dienvidu daļu.
Klimats
Sahalīnas klimats ir vēss, mērenais musonu klimats (janvāra vidējā temperatūra no -6 °C dienvidos līdz -24 °C ziemeļos, augustā atbilstoši no +19 līdz +10 °C. Ziema ir ilga un sniegaina, vasara ir īsa un vēsa. Gada vidējā temperatūra salas ziemeļos ir -1,5 °C, dienvidos +2,2 °C. Saules radiācijas daudzums ir no 410 kJ gadā ziemeļos līdz 450 kJ gadā dienvidos. Maksimālā gaisa temperatūra vasarā šeit sasniedz +32 °C, minimālā ziemā -30,5 °C. Gada nokrišņu daudzums ir 800 mm.
Rīgas Sporta pils
Tāpat vienā no lielākajām sporta celtnēm Latvijā tika spēlēts basketbols, teniss un daiļslidošana, kā arī aizvadīti dažādi kultūras pasākumi. Sākot ar deviņdesmitajiem gadiem, Rīgas Sporta pils gaiteņos tika uzsākta dažādu preču mazumtirdzniecība. 1992. gada 3. novembrī Rīgas Sporta pils ieguva Nacionālās sporta bāzes statusu, tās apsaimniekošanai tika izveidota akciju sabiedrība, kuras priekšgalā ilgus gadus atradās leģendārais hokejists Helmuts Balderis.
Valmieras Svētā Sīmaņa baznīca
Pirmos gadsimtus Valmieras Svētā Sīmaņa baznīcā darbojās katoļu draudze. 1554. gadā Livonijas landtāgs Valmieras baznīcā pasludināja luterāņu ticības brīvību Livonijā, kas ierobežoja katoļu un jaunās ticības piekritēju asos konfliktus. Sv. Sīmaņa baznīca mūsdienās kalpo kā Valmieras pilsētas un Vidzemes reģiona būtisks simbols, kur tās luterāņu draudze ir viena no lielākajām luterāņu draudzēm Latvijā.
Vēsture
1908. gadā par godu 625. gadadienai tika atjaunots baznīcas interjers un ārpuse. Latvijas brīvības cīņu laikā 1919. gadā lielinieku karaspēkam atkāpjoties no Valmieras, baznīca tika sašauta, arī pēc šī posta tā ātri vien tika atjaunota. 1932. gadā grīdas remontdarbu laikā, tika atsegtas kapenes un noskaidrotas apbedītās personības. Baznīca netika skarta 2. Pasaules kara  laikā. Latvijas PSR Ministru padome 1963. gadā pieņēma lēmumu par baznīcas pārbūvēšanu par koncertzāli un muzeja filiāli. 1964. gadā baznīcu atsavināja draudzei un pēc arhitekta Leonharda Liepas veidota projekta pārbūvēja par koncertzāli. 1972. gada 29. decembrī baznīcā atklāja koncertzāli un Valmieras novadpētniecības muzeju.
Zooropa
Vēsture
1993. gadam, kad iznāca šis albums, tas bija īsti "alternatīvs roks". Ziemeļamerikā popularitātes virsotnē bija grunge mūzika, taču U2 izdeva albumu, kurā neizpaužas dusmas un nav pat neviena ģitāras solo. Eiropā topus sāka iekarot Britpops, bet "Zooropa" vairāk līdzinājās Deivida Bovija vai Braiena Īno eksperimentiem, nekā melodiskajam "The Beatles" vai "The Kinks" poprokam. Lai arī Braiens Īno pamatā ir minēts kā šī albuma producents, viņš tajā piedalās arī kā atsevišķu dziesmu izpildītājs, tostarp "Babyface" un "Lemon".
Singli
Grupa izdeva vēl divus, šoreiz vispārpieņemtākus, singlus. "Lemon" ierobežotā daudzumā tika izdots Ziemeļamerikā, Austrālijā un Japānā, bet "Stay (Faraway, So Close)" tika izdots visā pasaulē.
D vitamīns
Ieteicamais līmenis
Kopējo ultravioletā starojuma indeksu Latvijā mēra un publicē LVĢMC. Veselībai svarīgais sauļošanās laiks D vitamīna pietiekamai iedarbībai būtu jāsalāgo ar ultravioletās radiācijas indeksu (URI), kura augstas, iedarbīgas, bet laikā ierobežotas izmantošanas maksimālā vērtība ir septiņas vienības. Lai sekmīgi uzņemtu D vitamīnu ar saules starojumu, tiek rekomendēts sauļoties ne ilgāk par 15—20 minūtēm vairākas reizes dienā, līdz āda iesauļojas, jo ādas iedegums ir ādas aizsardzība pret UV stariem un D vitamīns vairs neveidojas.
Kantinieku pagasts
Vēsture
1945. gadā Rēzeknes apriņķa Sakstagala pagastā izveidoja Kantinieku ciema padomi. Kantinieku ciems ietilpis Viļānu (1949-1962) un Rēzeknes (pēc 1962. gada) rajonos. 1962. gadā Kantinieku ciemam pievienoja Rikavas ciema kolhoza «Draudzība» un padomju saimniecības «Komjaunietis» teritoriju, 1981. gadā — daļu Dricēnu un Rikavas ciemu teritorijas. 1990. gadā ciemu reorganizēja par pagastu. 2009. gadā Kantinieku pagastu kā administratīvo teritoriju iekļāva Rēzeknes novadā.
Apskates objekti
Pagasta teritorijā atrodas trīs valsts nozīmes un viens vietējās nozīmes kultūras pemineklis.
Nelijerve (stacija)
Nelijerve (et) ir dzelzceļa pieturas punkts Igaunijā, Harju apriņķa Aegvīdu pagastā, dzelzceļa iecirknī Ilemiste—Tapa un tas atrodas 18,4 km attālumā no Tapas, 59,2 km attālumā no Tallinas un 150,4 km attālumā no Narvas. Nelijervē pietur Tapas (Tartu, Valgas, Koidulas, Rakveres, Narvas) un Tallinas virzienā kursējošie pasažieru dīzeļvilcieni.
Ernans Kortess
Par viņa dzīvi ir saglabājies maz rakstītu avotu, un tie bieži ir pretrunīgi, tādēļ par notikumiem E. Kortesa dzīves laikā, bet it īpaši viņa personību un uzskatiem vēsturnieku domas dalās.
Maksimiliāns I Hābsburgs
Caur savu sievu Burgundijas Mariju ieguva Burgundijas hercogistes zemes (apmēram mūsdienu Francijas Franškontē reģions un Benilukss). Uz Burgundiju pretendēja arī Francija karalis Luijs XI, savstarpēja kara rezultātā Burgundija tika sadalīta starp Franciju un Hābsburgiem, un tika likti pamati Hābsburgu valdīšanai Nīderlandē.
Asinis
Cilvēka asinis savas funkcijas var veikt tikai tad, ja tās nemitīgi riņķo pa slēgtu asinsrites sistēmu.
Granulocīti
Granulocīti, jeb graudainie leikocīti ir ar graudainu citoplazmu. Tie ir apmēram divas reizes lielāki kā eritrocīti. Granulocīti dzīvo no 12 stundām līdz 3 dienām. Granulocītiem, atkarībā no uzbūves un funkcijām ir dažādi veidi:
Asins funkcijas organismā
Asinis savas funkcijas var veikt tikai un vienīgi cirkulējot pa asinsrites sistēmu.
Eiropas U-18 čempionāts basketbolā sievietēm
Eiropas čempionāts basketbolā sieviešu U-18 izlasēm (juniorēm) ir basketbola turnīrs Eiropas sieviešu basketbola izlasēm, kuru sastāvā basketbolistes ir jaunākas par 18 gadiem. Čempionāts notiek kopš 1965. gada. Turnīrs līdz 2004. gadam tika organizēts ik pēc 2 gadiem, taču kopš 2004. gada tas tiek organizēts katru gadu. Turnīru organizē FIBA Europe.
Vairāk nekā skaļi
"Vairāk nekā skaļi" ir latviešu grupas "Prāta Vētra" 1993. gadā izdotais debijas albums kasetes formātā. Tajā ir iekļautas 12 dziesmas. Populārākās albuma dziesmas ir "Ziema" un "Jo tu nāc". Albums tika pārizdots 1998. gadā.
Final Fantasy
Final Fantasy (ja) ir tirdzniecības marka, kas pieder kompānijai Square Enix (sākotnēji Square Co.) un ietver sevī videospēļu sēriju (pamatā, JRPG žanrā) dažādām platformām, trīs anime teleseriālus, divas pilnmetrāžas CGI filmas un citu saistītu produkciju. Tā ir viena no pašām veiksmīgākajām sērijām visā spēļu industrijas vēsturē.
Harmonikas
Terminoloģija
Par harmonikām dažreiz mēdz dēvēt arī mutes harmonikas. Latvijā pastāv tradīcija nodalīt akordeonus no harmonikām, definējot, ka akordeons ir instruments, kuram labajā pusē ir klavieru veida klaviatūra, bet harmonikām klaviatūra ir cita veida. Tomēr dažkārt visu veidu harmonikas tiek dēvētas par akordeoniem.
Harmonikas Latvijā
Pēc Otrā pasaules kara, kopā ar iebraucējiem no Krievijas, Baltkrievijas un citām PSRS republikām, Latvijā strauji izplatījās hromkas tipa harmonikas. Šīs harmonikas tiek aktīvi spēlētas vēl joprojām, biežāk tās izplatītas Latgalē. Harmoniku spēlēšanas tradīcija Latvijā apsīka ap 20. gadsimta 50. gadiem. Tam par iemeslu bija gan tradicionālās dzīves vides izmaiņas sakarā ar PSRS veikto Latvijas okupāciju, piespiedu nacionalizāciju un kolektivizāciju, gan arī jaunās populārās mūzikas lielāku ietekmi. Pēc Otrā pasaules kara par modes instrumentu kļuva akordeons, kas ātri izplatījās un vairumā gadījumu izspieda no sadzīves muzicēšanas tradīcijām harmonikas.
Atlas V/421
Nesējraķetes izgatavošanu un palaišanu nodrošina United Launch Alliance (Lockheed Martin un Boeing kopuzņēmums); līdz 2006. gadam — Lockheed Martin.
Kantabrija
Kantabrija ir viens no Spānijas septiņpadsmit autonomajiem apgabaliem un vēsturisks novads, kas atrodas valsts ziemeļu daļā pie Biskajas līča. Kantabrija robežojas ar Basku Zemi austrumos, ar Kastīliju un Leonu dienvidos un ar Astūriju rietumos. Kantabrijas autonomā apgabala administratīvais centrs un lielākā pilsēta ir Santandera.
Svētais Pēteris
Ticības ceļš
Jaunajā Derībā iekļautas viņa sarakstītās vēstules ticīgo draudzēm.
Alfa Romeo
Alfa Romeo Automobiles S.p.A. ir Itālijas autobūves uzņēmums, kas ir bāzēts Turīnā, Itālijā. Tas tika dibināts kā A.L.F.A. Milānā. Kopš 1911. gada uzņēmums ir iesaistījies sacīkšu auto ražošanā, kā arī tam ir dārgu sporta auto ražošanas reputācija.
Muhameds
Dzīvesgājums
610. gadā Muhameds Hiras alā pie Mekas 40 gadu vecumā piedzīvojis pirmo Korāna atklāsmi (Sūra 96-1). Ar to sākās viņa pravieša gaitas. Tomēr viņam ticēja tikai daži. Mekas iedzīvotāju naids no vienkāršas nepatikas ātri pārtapa atklātās fiziskās sadursmēs un Muhameda sekotāju vajāšanā. Savas sludināšanas piektajā gadā Muhameds vairākus savus sekotājus aizsūtīja uz Abesīniju, lai lūgtu kristiešu valdniekam patvērumu.